Қонуни Ҷумҳурии Тоҷикистон

Оид ба ворид **намудани тағйироту илова ба Қонуни Ҷумҳурии**  **Тоҷикистон**

**«Дар бораи нотариати давлатӣ», № 1438**

**Моддаи 1**. Ба Қонуни Ҷумҳурии Тоҷикистон аз 16 апрели соли 2012 «Дар бораи нотариати давлатӣ» (Ахбори Маҷлиси Олии Ҷумҳурии Тоҷикистон, с. 2012, №4, мод. 260; с.2013, №6, мод.408) тағйироту иловаи зерин ворид карда шаванд:

1. Аз матни моддаи 3 ва қисми 1 моддаи 8 калимаи «(Сарқонуни)» хориҷ карда шавад.

2. Дар қисми 2 моддаи 13, қисмҳои 1 ва 2 моддаи 14 калимаҳои «марзиву маъмурии» ва «марзиву маъмурие» мувофиқан ба калимаҳои «маъмурию ҳудудии» ва «маъмурию ҳудудие» иваз карда шаванд.

3. Дар қисми 2 моддаи 17:

- дар сархати сеюм аломати нуқта ба аломати нуқтавергул «;» иваз карда шавад;

- сархати чорум бо мазмуни зерин илова карда шавад:

«- қатъ гаштани шаҳрвандии Ҷумҳурии Тоҷикистон ё соҳиб шудан ба шаҳрвандии давлати дигар.».

4. Қисми 1 моддаи 24 дар таҳрири зерин ифода карда шавад:

«1. Ба мансаби нотариуси давлатӣ шахсе таъйин мешавад, ки танҳо шаҳрвандии Ҷумҳурии Тоҷикистонро дошта бошад, дорои таҳсилоти олии ҳуқуқшиносӣ буда, забони давлатиро донад ва ҳадди ақал се сол собиқаи кории касбӣ дошта, ба сифати коромӯз дар идораи нотариалии давлатӣ фаъолият карда, имтиҳони тахассусиро супорида бошад.».

5. Дар матни моддаи 105 калимаи «қаламрави» ба калимаи «ҳудуди» иваз карда шавад.

**Моддаи 2**. Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 30 майи соли 2017, № 1438**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи нотариати давлатӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи нотариати давлатӣ» қабул карда шавад.

**Раиси Маҷлиси намояндагони Маҷлиси**

**Олии Ҷумҳурии Тоҷикистон Ш. Зуҳуров**

**ш. Душанбе, 5 апрели соли 2017, № 722**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи**

**нотариати давлатӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи нотариати давлатӣ» - ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи нотариати давлатӣ» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон М. Убайдуллоев**

**ш. Душанбе, 18 майи соли 2017, № 401**